**Csongrád Város Polgármesterétől**

Száma: FJL/22-1/2020. **M**

Témafelelős: Dr. Juhász László jegyző

**ELŐTERJESZTÉS**

Csongrád Város Önkormányzata Képviselő-testületének

2020. január 22-én tartandó ülésére.

Tárgy: Belépés a Települési Önkormányzatok Országos Szövetségébe.

**Tisztelt Képviselő-testület!**

Ezúton kezdeményezem, hogy Csongrád város lépjen be a Települési Önkormányzatok Országos Szövetségébe (TÖOSZ).

Az 1989-ben alapított Települési Önkormányzatok Országos Szövetsége (TÖOSZ) a helyi önkormányzatok szövetségeként működik. A Szövetség tagjai lehetnek a településeken (község, nagyközség, város járásszékhely áros, megyei jogú várok, fővárosi kerület), valamint a megyei önkormányzatok is.

A TÖOSZ a legnagyobb taglétszámú önkormányzati érdekképviseleti szerv – jelenleg hazánk 3178 települési önkormányzatából több mint 1600 önkormányzat a tagja – és legtöbb önkormányzati típust (fővárosi kerület, megye, megyei jogúváros, járásszékhely város, város, nagyközség és község) magába foglalja. A TÖOSZ érdekképviseleti munkáját a vezető testületeken túl a megyei tagozatok, a szakterületeket gondozó tanácsnokok és a Polgármesternői Tagozat, az Innovatív Önkormányzatok Klubja, a Történelmi Városok és Települések Hálózata, valamint Közigazgatási-Szakmai Szekció segítik.

2002-től mind a 19 megyében működik a Szövetségnek megyei tagozata, amely összefogja a TÖOSZ-tag önkormányzatokat és polgármestereket.

2004-től működik az esélyegyenlőséget előtérbe helyező Polgármesternői Tagozat.

2013-tól működik a TÖOSZ Innovatív Önkormányzatok Klubja, amely lehetőséget biztosít jó gyakorlatok és kezdeményezések, valamint új tervezett megoldások megvitatására, véleménycserére és tapasztalatcserére.

2014-ben jött létre a TÖOSZ Történelmi Városok és Települések Hálózata, amelyben a magyar történelemben kiemelkedő szerepet betöltő és az örökségvédelem, valamint örökséggazdálkodás iránt elkötelezett településeket (községeket és városokat egyaránt) tömöríti.

2015-ben kezdte meg munkáját a Közigazgatási-Szakmai Szekció, amelyben elsődlegesen a jegyzők vesznek részt.

A szolgáltatások területén a tagönkormányzatok számára folyamatosan bővíti azok körét, ezek közül legfontosabbak: Önkormányzati Forró Drót, nemzetközi kapcsolatok koordinálás, konferenciák, képzések (Polgármester Akadémia, Képviselő-testületi Tudásprogram), eHírlevél, honlap, Facebook oldal, ÖNkormányzat című negyedéves folyóirat.

A TÖOSZ támogatja a települések együttműködéseinek és társulásainak bővülését, valamint a térségi szemlélet megerősödését a települési és megyei önkormányzatok tevékenységének kiteljesedése, valamint a közszolgáltatások színvonalának emelése céljából.

A Szövetség önkormányzati szakmai és érdekvédelmi, pártpolitikától független szervezet, amely folyamatosan a helyi önkormányzati érdekeket képviseli a központi szervekkel és központosítási törekvésekkel szemben, ugyanakkor együttműködésre kész szakmai szervezet, amely partnerségi kapcsolatai révén naprakész és friss aktuális önkormányzati információkkal rendelkezik, és ezt igyekszik megosztani tagjaival is.

A Települési Önkormányzatok Országos Szövetsége tagjai sorába történő belépés feltétele, hogy a képviselő-testület értsen egyet a TÖOSZ Alapszabályában megfogalmazott célkitűzésekkel. A települési önkormányzatok éves tagdíja 25,- Ft/állandó lakos. A TÖOSZ Alapszabálya a Szövetség honlapján is (<http://xn--tosz-5qa.hu/szovetsegunk/a-toosz/alapszabaly/>) olvasható.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**1.** Csongrád Városi Önkormányzat a Települési Önkormányzatok Országos Szövetsége Alapszabályában megfogalmazott célkitűzéseket magára nézve kötelezőnek ismeri el és 2020. február 01. napjától tagja kíván lenni a Települési Önkormányzatok Országos Szövetségének.

Felhatalmazza a polgármestert a tagság létesítéséhez szükséges nyilatkozatok aláírására.

Felelős: Bedő Tamás polgármester

Határidő: azonnal

**2.** A Képviselő-testület felkéri a jegyzőt, hogy a döntéséről a TÖOSZ Titkárságát a belépési nyilatkozat és a képviselő-testületi határozat jegyzőkönyvi kivonatának megküldésével tájékoztassa.

Felelős: Dr. Juhász László jegyző

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Dr. Juhász László jegyző és általa
3. **TÖOSZ Titkársága**

**Csongrád, 2020. január 15.**

 **Bedő Tamás**

**polgármester**